CELEX: 32006R0909
Language: sk
Date: 2006-06-20 00:00:00
Title: Nariadenie Komisie (ES) č. 909/2006 z  20. júna 2006 , ktorým sa menia a dopĺňajú prílohy I a II k nariadeniu Európskeho parlamentu a Rady (ES) č. 138/2004 o úhrnných účtoch pre poľnohospodárstvo v Spoločenstve   (Text s významom pre EHP)

21.6.2006   
            
            
               SK
            
            
               Úradný vestník Európskej únie
            
            
               L 168/14
            
         NARIADENIE KOMISIE (ES) č. 909/2006
   z 20. júna 2006,
   ktorým sa menia a dopĺňajú prílohy I a II k nariadeniu Európskeho parlamentu a Rady (ES) č. 138/2004 o úhrnných účtoch pre poľnohospodárstvo v Spoločenstve
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 138/2004 z 5. decembra 2003 o úhrnných účtoch pre poľnohospodárstvo v Spoločenstve (1), a najmä na jeho článok 2 ods. 2,
   keďže:
   
               (1)
            
            
               V prílohách I a II k nariadeniu (ES) č. 138/2004 sa stanovuje metodika a program zasielania údajov za úhrnné účty pre poľnohospodárstvo v Spoločenstve (EHP). V dôsledku zmien v Európskom systéme účtov (ESA 95), týkajúcich sa zaznamenávania nepriamo meraných služieb finančného sprostredkovania (FISIM), by sa mala aktualizovať metodika EHP s cieľom naďalej zabezpečovať súlad s ESA, ústredným rámcom pre národné účty.
            
         
               (2)
            
            
               Nariadenie (ES) č. 138/2004 by sa preto malo zodpovedajúcim spôsobom zmeniť a doplniť.
            
         
               (3)
            
            
               Opatrenia stanovené v tomto nariadení sú v súlade so stanoviskom Stáleho výboru pre poľnohospodársku štatistiku ustanoveného rozhodnutím Rady 72/279/EHS (2),
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 138/2004 sa mení a dopĺňa tak, ako je uvedené v prílohe I k tomuto nariadeniu.
   Článok 2
   Príloha II k nariadeniu (ES) č. 138/2004 sa mení a dopĺňa tak, ako je uvedené v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júna 2006
      
         
            Za Komisiu
         
         Joaquín ALMUNIA
         
            člen Komisie
         
      
   
   
      (1)  Ú. v. EÚ L 33, 5.2.2004, s. 1. Nariadenie zmenené a doplnené nariadením Komisie (ES) č. 306/2005 (Ú. v. EÚ L 52, 25.2.2005, s. 9).
   
      (2)  Ú. v. ES L 179, 7.8.1972, s. 1.
   
      PRÍLOHA I
      Príloha I k nariadeniu (ES) č. 138/2004 sa mení a dopĺňa takto:
      
                  1.
               
               
                  Odsek 2.096 sa vypúšťa.
               
            
                  2.
               
               
                  Za odsek 2.107 sa vkladá tento odsek:
                  „j)   Nepriamo merané služby finančného sprostredkovania (FISIM)
                  
                           
                              2.107.1.
                           
                           
                              V súlade s dohovorom uvedeným v ESA 95 by sa hodnota nepriamo meraných služieb finančného sprostredkovania (FISIM) využívaných v poľnohospodárskom sektore mala zaznamenať ako medzispotreba v poľnohospodárskom sektore (pozri ESA 95, príloha I).“
                           
                        
            
                  3.
               
               
                  Názov odseku 2.108 sa nahrádza takto:
                  „k)   Iné tovary a služby“.
               
            
                  4.
               
               
                  Bod i) odseku 2.108 sa nahrádza takto:
                  
                              „i)
                           
                           
                              Účtované bankové poplatky (ale nie úrok z bankových pôžičiek)“.
                           
                        
            
                  5.
               
               
                  Odsek 3.079 sa nahrádza takto:
                  
                              „3.079.
                           
                           
                              Keďže hodnota služieb poskytovaných finančnými sprostredkovateľmi sa priraďuje rôznym zákazníkom, skutočné poskytnuté alebo prijaté úrokové platby finančných sprostredkovateľov sa musia očistiť o marže, ktoré predstavujú implicitné poplatky finančných sprostredkovateľov. Odhadovaná hodnota týchto nákladov by sa mala odpočítať od úroku zaplateného dlžníkmi finančným sprostredkovateľom a pripočítať k úroku prijatému vkladateľmi. Náklady sa považujú za odmenu za služby poskytnuté finančnými sprostredkovateľmi ich klientom, a nie za úrokové platby [pozri 2.107.1 a 2.108i); ESA 95, dodatok I, 4.51]“.
                           
                        
            
   
      PRÍLOHA II
      V prílohe II k nariadeniu (ES) č. 138/2004 sa položka 19.10 „Iné tovary a služby“ nahrádza týmito dvomi položkami:
      
         
                     Položka
                  
                  
                     Zoznam ukazovateľov
                  
                  
                     Zaslanie údajov za referenčný rok n
                  
               
                     November
                     roku n
                     (odhady)
                  
                  
                     Január
                     roku n + 1
                     (odhady)
                  
                  
                     September
                     roku n + 1
                  
               
                     „19.10
                  
                  
                     nepriamo merané služby finančného sprostredkovania (FISIM)
                  
                  
                     X
                  
                  
                     X
                  
                  
                     X
                  
               
                     19.11
                  
                  
                     iné tovary a služby
                  
                  
                     X
                  
                  
                     X
                  
                  
                     X“